3. По време на прегледа на инвентаризацията на Съюза от страна на РКООНИК, по искане на Комисията държавите членки предоставят на Комисията възможно най-бързо отговори на въпросите, отправени от оценителите от РКООНИК.
 ГЛАВА IV
 ИЗИСКВАНИЯ ЗА ВЪВЕЖДАНЕТО, ЕКСПЛОАТАЦИЯТА И ФУНКЦИОНИРАНЕТО НА НАЦИОНАЛНИТЕ СИСТЕМИ ЗА ИНВЕНТАРИЗАЦИЯ
 Член 26
 Функции на националните системи за инвентаризация
 При прилагането на националните системи за инвентаризация съгласно член 37 от Регламент (ЕС) 2018/1999 всяка държава членка:
 а)
 създава и поддържа институционалните, правните и процедурните договорености, необходими за изпълнението на функциите съгласно членове 27—29, между правителствените агенции и други органи, натоварени с изпълнението на всички функции;
 б)
 осигурява достатъчен капацитет за своевременното изпълнение на функциите, предвидени в членове 27—29, включително събиране на данни за оценка на антропогенните емисии на парникови газове по източници и поглъщанията по поглътители, както и мерки за техническа компетентност на персонала, участващ в процеса на подготовка на инвентаризациите.
 Член 27
 Планиране на инвентаризациите
 1. Като част от планирането на своите инвентаризации всяка държава членка:
 а)
 определя единен национален орган, носещ цялостна отговорност за националната инвентаризация, и предоставя неговите пощенски и електронни адреси;
 б)
 определя и възлага конкретни отговорности в процеса на подготовка на инвентаризацията, включително такива, които се отнасят до подбора на методи, събирането на данни, особено данни за дейностите и емисионните фактори, от статистическите служби и други структури, обработването и архивирането, както и контрола и осигуряването на качеството;
 в)
 изготвя план за осигуряване/контрол на качеството на инвентаризацията, в който се описват конкретни процедури за контрол на качеството, които да се прилагат по време на процеса на подготовка на инвентаризацията, улеснява цялостните процедури за осигуряване на качеството, които трябва да бъдат провеждани, и поставя цели по отношение на качеството;
 г)
 обмисля възможността за установяване на процедури за официалното разглеждане и одобрение на инвентаризацията преди представянето ѝ, включително, ако е приложимо, на всички преизчисления, и за отговор на всички въпроси, повдигнати чрез процесите на преглед на инвентаризацията.
 2. Като част от планирането на инвентаризациите всяка държава членка разглежда, когато е уместно, начини за подобряване на качеството на данните за дейностите, емисионните фактори, методите и други съответни технически елементи на инвентаризациите. Информацията, получена от прилагането на плана за осигуряване/контрол на качеството, от прегледите съгласно член 19 от Регламент (ЕС) No 525/2013, член 38 от Регламент (ЕС) 2018/1999 и съгласно РКООНИК, се взема предвид, когато е целесъобразно, при изготвянето и/или преразглеждането на плана за осигуряване/ контрол на качеството и целите по отношение на качеството.
 Член 28
 Подготовка на инвентаризацията
 1. В съответствие с насоките относно инвентаризацията на парниковите газове, всяка държава членка:
 а)
 определя ключовите категории и изготвя оценки, като прилага подходящи методи за оценяване на емисиите и поглъщанията от ключовите категории;
 б)
 събира достатъчно данни за дейностите, информация относно процесите и емисионните фактори, необходима в помощ на избраните методи за оценка на антропогенните емисии на парникови газове по източници и поглъщанията по поглътители;
 в)
 прави количествена оценка за неопределеност на инвентаризацията за всяка категория и за инвентаризацията като цяло и изготвя преизчисления на по-рано представените оценки на антропогенните емисии на парникови газове по източници и